24/02/2012 | Administración LocalMancomunidades
Mancomunidade de Municipios da Comarca de Ordes
Regulamento do servizo de atención temperá

O presente regulamento ten por obxecto regular o Servizo de Atención Temperá da Mancomunidade Voluntaria de Municipios da Comarca de Ordes. As persoas destinatarias de atención temperá son os nenos e as nenas de 0 a 6 anos con trastornos no seu desenvolvemento ou en situacións de risco de padecelos e as nenas e os nenos de 7 a 12 anos con diversidade funcional, empadroados nalgún dos concellos da Mancomunidade de Municipios da Comarca de Ordes. Enténdese por trastorno no desenvolvemento a disfunción transitoria ou permanente, xa sexa de carácter neurolóxico, psicolóxico ou sensorial. Enténdese por risco de sufrir trastorno no desenvolvemento, cando o/a menor está nunha situación de carácter biolóxico, psicolóxico ou social que pode dificultar o seu desenvolvemento. Utilízanse como referencia os contidos descritos na Organización Diagnóstica de Atención Temperá (ODAT). 1.-Este servizo ten o obxectivo de apoiar o desenvolvemento infantil e a inclusión socio-familiar dos nenos e as nenas de 0 a 6 anos e de 7 a 12 anos con diversidade funcional que o precisen, mediante a realización de intervencións preventivas e asistenciais de Atención Temperá dirixidas ao propio neno/a, á súa familia e ao seu contorno, como parte dunha intervención social integral.2.-É un servizo de carácter interdisciplinar que actúa conforme aos principios, estrutura e funcións definidas no Libro Branco de Atención Temperá (Publicado polo Real Patronato sobr Diversidade funcional, 2000), segundo a lei 13/2008, do 3 de decembro de servizos sociais de Galicia, a lei 3/2011, do 3 de xuño, de apoio á familia e a convivencia de Galicia e a normativa específica en materia de Atención Temperá da Comunidade Autónoma de Galicia. As funcións do servizo de Atención Temperá son as seguintes: Acollida, valoración evolutiva e intervención interdisciplinaria dos/as menores do mencionados ámbito de aplicación. Aplicación integrada de técnicas relacionais de estimulación. Apoio emocional, social, informativo e formativo á familia relacionado coa información diagnóstica ou co trastorno do desenvolvemento. Información, orientación e apoio relacionado co desenvolvemento persoal e as necesidades cotiáns. Coordinación cos recursos sanitarios, educativos e sociais. Análises de contextos e itinerarios con identificación de factores facilitadores e barreiras. Desenvolver a peticioón da Asemblea programas de sensibilización ao contorno comunitario respecto da comprensión do neno/a con trastornos no desenvolvemento. No marco do establecido no artigo 6 da lei 13/2008, do 3 de decembro, de servizos sociais de Galicia, as persoas usuarias dos servizos sociais comunitarios terán dereito: A ser tratadas co respecto debido á súa dignidade, intimidade e autonomía. A acceder e utilizar os servizos en condicións de igualdade e non discriminación individualizada. A recibir unha atención adaptada as súas necesidades, coa calidade e duración determinadas en cada caso. A recibir información de xeito áxil, suficiente, veraz e comprensible sobre os recursos e as prestacións do Sistema Galego de Servizos Sociais, así como a que se lles asista e oriente nos trámites necesarios de cara ao seu acceso aos demais sistemas de benestar social. A ter asignada unha persoa profesional de referencia que actúa como interlocutora principal e asegure a coherencia da intervención. A coñecer a organización e o regulamento do servizo. Ao tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal. A coñecer a situación do seu expediente. A ser informados, de maneira clara e precisa sobre a intervención prevista e decidir libremente sobre a súa participación na proposta presentada, así como a participar na toma de decisións que modifiquen o proceso de intervención acordado. Á calidade dos servizos recibidos e a presentar queixas e suxestións á persoa coordinadora dos servizos sociais comunitarios. Ao respecto dos seus dereitos lingüísticos, garantindo en todo caso, o desenvolvemento da actividade dos servizos sociais comunitarios desde a práctica dunha oferta positiva do idioma galego. As persoas usuarias, no marco dos deberes que con carácter xeral se contemplan no artigo 7 da lei 13/2008, do 3 de decembro, de servizos sociais de Galicia e, se é o caso, na lexislación vixente sobre o procedemento administrativo común, terán os seguintes deberes: Cumprir as normas, requisitos e procedementos para o acceso aos diferentes servizos. Facilitar a información precisa e veraz sobre as circunstancias determinantes para o acceso e utilización dos servizos, así como comunicar ao persoal de referencia os cambios de circunstancias familiares, sociais ou financeiras que puidesen resultar relevantes na asignación, modificación, suspensión ou extinción das prestacións ou servizos. Cumprir coas condicións do servizo, facilitando e colaborando na execución das tarefas do persoal ao cargo. Colaborar co persoal encargado do seu caso. Esta colaboración concrétase na obrigatoriedade de acudir ás entrevistas programadas, seguir as orientacións e participar no desenvolvemento das actividades incluídas no servizo, centro ou programa en función das súas capacidades e nos termos acordados en cada caso. No caso de non acudir a unha cita, os pais ou responsables legais deben contactar telefonicamente para concertar unha nova cita, e de non ser así, transcorrido un mes, tramitarase a correspondente baixa de oficio. Para o caso de que se teña establecido un horario periódico fixo para as sesións, ademais do establecido no apartado anterior, a inasistencia a tres citas consecutivas supón a perda do dereito a esa determinada franxa horaria. O servizo de atención temperá poñerá en coñecemento da unidade de traballo social correspondente, os retrasos inxustificados ou reiterados. Manter unha actitude positiva de colaboración coas persoas profesionais dos servizos sociais comunitarios, participando activamente no proceso pautado de mellora, autonomía persoal e inserción social. Facilitar e cooperar no seguimento, avaliación e inspección do servizo. Respectar a dignidade persoal e profesional das persoas que lles presten o servizo, así como respectar os límites das súas obrigas laborais. Informar o persoal do servizo de atención temperá, nos casos excepcionais nos que os pais non poidan acudir cos/as menores ao servizo, achegando a correspondente autorización. Informar, igualmente, das variacións da titularidade da garda e custodia dos fillos acreditando documentalmente coa fotocopia compulsada da sentencia firme. O persoal adscrito o servizo de atención temperá deberá contar coas cualificacións profesionais necesarias para desevolver o servizo segundo a normativa vixente de selo caso.1.-Terán acceso ó servizo os nenos e nenas descritos no artigo 2 do presente regulamento.2.-O aceso ao servizo de Atención Temperá efectúase dacordo co seguinte: A través da/o traballadora/or social do concello correspondente. A entidade que detecta o caso, remitirá a familia aos servizos sociais do seu concello, para que a/o traballadora/or social tramite o acceso ó servizo. No caso de que a entidade solicitante derivante sexa do ámbito sanitario ou educativo público, achegarán informe de valoración ou necesidade do servizo A unidade de traballo social correspondente abrirá o expediente social básico, e tramitará a solicitude de acceso/autorización (anexo I). Esta solicitude será remitida xunto co documento que conteña a súa valoración profesional (Anexo II) ao Servizo de Atención Temperá. A/o traballadora/or social poderá requerir a documentación especificada no Anexo IV, no caso de que non esté en poder dos servizos sociais. No prazo de 20 días hábiles contados a partir do día seguinte da derivación da unidade de traballo social o Servizo de Atención Temperá citará a familia para a entrevista inicial de acollida. Unha vez realizada a valoración, o Servizo de Atención Temperá retornará a información relevante sobre as persoas usuarias ao expediente social xestionado polos servizos sociais comunitarios, para que conste no mesmo o rexistro dos elementos básicos da intervención a realizar ( Anexo III): -áreas do desenvolvemento obxecto da intervención. -temporalidade da intervención programada (número de sesións mensuais). O/a menor poderá causar baixa por algunha das causas seguintes: Cumprimento dos obxectivos acordados coa familia no plan personalizado de intervención. Superación da idade máxima de actuación. Por renunc ia expresa da familia: pai, nai ou representante legal. Incumprimento das normas establecidas para unha correcta prestación do servizo. Previa tramitación do expediente de baixa con audiencia do interesado. Por cambio no domicilio familiar habitual que implique empadroamento fora do ámbito da Mancomunidade de Concellos da Comarca de Ordes. A baixa será notificada de forma expresa o interesado no caso de incumprimento das obrigas por parte das persoas usuarias.1.-Accións individuais: centradas na avaliación e intervención dirixida a dinamizar os contextos familiares e procesos evolutivos máis complexos. Ás actuacións individuais comprenden: Un proceso de acollida no prazo de 20 días a partir dá solicitude derivada polos Servizos Sociais do concello de referencia da persoa que a solicita. Recabar a información a evaluar para intervir. Un proceso de valoración e diagnóstico evolutivo inter/transdisciplinario, no prazo de 30 días dende a entrada o servizo, na que se realizará a observación sistemática contextual do/a menor e das dinámicas sociofamiliares, aplicarase ó menos un instrumento estandarizado de avaliación do desenvolvemento e realizarase unha análise comprensiva da situación e dinámicas psicosociais con referencia expresa aos riscos evolutivos ou de exclusión e ao nivel de adquisicións na área da identidade e autonomía persoal, comunicación e linguaxe, desenvolvemento psicomotor e cognitivo. Coordinación cos recursos dos servizos sociais, educativos e sanitarios relacionados cos procesos referidos. Un proceso de devolución de resultados, e elaboración, dunha programación personalizada de intervención acordada coa familia (PI) que incluirá os obxectivos e formas de resposta ás necesidades evolutivas e relacionais especificando se implican ao neno, a familia e ó entorno. Intervención directa coa nena ou co neno, coa familia e co entorno para a xeneralización do aprendido. Un proceso de avaliación e seguimento (calquera modificación no proceso de intervención será notificada á/o traballadora/or social a través do anexo III con periodicidade bimensual). A duración máxima dunha programación será de 6 meses; transcorridos os cales deberase realizar unha nova valoración e de ser necesario unha nova programación de intervención. Fin do proceso de intervención por alta ou derivación: cando o/a menor acadou os obxetivos previstos ou cando por criterio de carácter clínico ou cronolóxico se estima convinte a súa alta ou derivación a outro servizo. Realízase o correspondente informe de alta e entrégase a familia. Remitirase un informe á traballadora/or social correspondente. Informaráse os/as profesionais que estaban a intervir no caso e a unidade de traballo social correspondente para a actualización do expediente social correspondente. Emisión de informes a petición da familia ou dos órganos da administración local e autonómica competentes en materia de familia, menores, diversidade funcional ou dependencia 2.-Accións comunitarias e de sensibilización; dirixidas ao desenvolvemento de actuacións de colaboración sectorial para a identificación, apoio precoz e inclusión de grupos de risco psicosocial ou para o desenvolvemento de actuacións de colaboración dirixidas á poboación infantil de 0 a 6 anos. Ás prestacións comunitarias e sensibilizadoras comprenden: Sensibilización para a detección precoz dos trastornos. Información e sensibilización en temáticas de desenvolvemento infantil. Acción de formación social.3.- As prestacións comprenderán: A formalización do proceso de xestión de caso no que se incluirá: Apertura e documentación do expediente individual. Asignación do correspondente número de expediente (número expediente SIUSS). Protocolo de Solicitude de Atención-Autorización, debidamente asinado pola nai/pai ou titor legal. Informes de outros servizos. Informes de seguimento das incidencias. Documentación da consulta de acollida. Documentación dos procesos diagnósticos e datas de presentación e valoración no equipo. Identificación e rexistro do trastorno do desenvolvemento, competencias persoais, factores contextuais, barreiras e facilitadores para o progeso na autonomía persoal e inclusión social seguindo o modelo conceptual común da CIF-X e ODAT. Informe de valoración incial. Programación individual asinada polos profesionais que interveñen e pola familia. Rexistro da frecuencia mensual das sesións acordadas e prazos de avaliación (apoio, orientación, coordinación, grupo de familias) Folla (s) de evolución. Notificación a UTS correspondente das actualizacións da situación no servizo das persoas usuarias como modificacións na temporalidade das sesións, cambios nas áreas de intervención ou profesional de referencia. Informe de alta. Peche do expediente. Asignación a cada familia de un profesional de referencia. A realización dunha avaliación e memoria anual para a súa aprobación pola Asamblea da Mancomunidade, que incluirá: Avaliación das prestacións individuais. Avaliación das prestacións comunitarias Enquisa de satisfacción de familias. A elaboración dun plan anual de actividades Para a súa aprobación pola Asamblea da Mancomunidade. A duración do servizo será a que precise cada caso segundo a dificultade que presenta e estenderáse ata que as necesidades poidan ser cubertas polos servizos ordinarios, sanitarios, sociais ou educativos. A Mancomunidade de Municipios da Comarca de Ordes dispón dun taboleiro de anuncios no que se expón toda aquela información que sexa de interese para o/a menor e para a súa familia e o aviso sobre a dispoñibilidade de follas de reclamación e suxerencias. O servizo dispón dun horario de información e atención as familias por parte das persoas responsables do mesmo O horario de atención directa á familia e a/o menor será sempre en función das horas acordadas entre familia e servizo, e será realizado polo/a profesional que corresponda en función da actividade definida. As persoas acompañantes do/a menor estarán nos espazos comúns cando o/a profesional responsable así o indique con obxecto de obter un desenvolvemento máis axeitado das sesións. O mantemento e a frecuencia horaria na atención a/o neno/a e a familia estará suxeito os obxetivos da programación individual, á capacidade do servizo e a súa dispoñibilidade horaria. Os cambios ou modificacións no réxime de asistencia ao centro deberán informarse á familia coa máxima antelación posible.1.-En Período lectivo Luns, martes e mércores de 14:00h a 21:00h Xoves e venres de 8:00h a 15:00h 2.-En período non lectivo Luns de 14:00h a 21:00h Martes a Venres de 8:00h a 15:00h Na distribución horaria do servizo priorizarase a atencón directa. Non se establece un número de prazas ou ratio de usuarios/as por profesional, xa que éste pode variar en función da temporalidade das sesións establecidas para os usuarios (semanal, quincenal, mensual, seguimento). Para o axeitado manexo e intervención, respetarase a distribución horaria, non superando as horas de sesións de intervención directa estabrecidas. Se non existe dispoñibilidade horaria para a atención dun novo caso, inclúese na lista de espera. O presente regulamento entrará en vigor o día seguinte da publicación no BOP de conformidade co establecido no artigo 196.2 do reglamento de organización, funcionamento e réxime xurídico das entidades locais, aprobado polo Real decreto 2568/1996, do 28 de novembro. Ordes, 6 de febreiro de 2012 O Presidente, Manuel Regos Boquete.